《后十日重游》
宋代·丁逢

层楼重到已经旬，远岫晴岚发兴清。
风送炎天堕冰雪，香清仙兴引星辰。
茶瓜暂唤林间客，杖履长输物外人。
便欲从游赤松子，君恩应许乞微身。

作者简介：宋常州晋陵人，字端叔。孝宗乾道二年进士。金人遣乌林答天钖贺生辰，怙强骄倨，众愤莫能制，逢上书乞借上方剑斩之，孝宗嘉其材气可尚。累知安丰、盱眙二军，皆有政绩。仕终宝谟阁待制、知郴州。有《南征集》。